मेरे पास जायदाद नहीं है,
लेकिन मेरा प्यार उमड़ रहा है।
तुम नाकारा हो।
कपटवध के अगले दिन
मैरीलैंड से कोई ख़बर?
टेलीग्राफ़ पर कोई ख़बर नहीं है।
तो, हमारे पास क्या जानकारी है?
हमने "आर अमेरिकन कज़िन" के कलाकारों से,
फ़ोर्ड्स थिएटर के पूरे स्टाफ़ से और सीवर्ड के घर के लोगों से पूछताछ कर ली है,
लेकिन कुछ पता नहीं चला कि वह कहाँ छुपा होगा।
कहीं न कहीं किसी न किसी को पता है कि वह कहाँ है।
सर।
हमारे पास एक गवाह है जिसने बूथ को घोड़ा किराए पर दिया था।
- चेहरे पर सितारे वाला घोड़ा। - हाँ, उसे लेकर आओ।
पिता जी, हमें लगता है कि आपके साथ गार्ड हो तो अच्छा होगा।
ऐसा क्या?
मैं अपना ध्यान ख़ुद रखूँगा।
दासत्व-मुक्ति घोषणा
ली ने आत्मसमर्पण किया!
देश शोक मना रहा है।
इनाम 1,00,000 डॉलर! हत्यारा
राष्ट्रपति
मैनहंट
राष्ट्रपति लिंकन को गोली मार दी गई!
सुनो! स्टैनटन के आदेश पर,
राष्ट्रपति के क़ातिलों को तुरंत पकड़ना है।
अमेरिकी युद्ध विभाग न्यूयॉर्क शहर शाखा
महापौर के साथ सुरक्षा बैठक तय करो। ट्रेनों और बंदरगाहों पर गश्त लगा दो।
और सभी लोग, सुन रहे हो? हर कोई बूथ से जुड़ी जानकारी इकट्ठी करेगा।
वह कमीना 14 अप्रैल से पहले जो भी कर रहा था,
अगर कुछ पता चले तो आकर बताओ।
लेफ़्टिनेंट बेकर, मेरे डी.सी. जाने से पहले बात कर लेते हैं।
डिटेक्टिव बेकर, मैं क्या मदद कर सकता हूँ?
मुझे फिर से काग़ज़ी कार्यवाही देकर जा रहे हैं?
ख़ैर, मैं बूथ की तलाश करने वाले
मुख्य जाँचकर्ताओं की भर्ती का प्रभारी हूँ।
और तुम, प्यारे कज़िन, 16वीं घुड़सावर फ़ौज में मेरी आँखें और कान हो।
तो, रुको, मैं घुड़सवार फ़ौज का मुख़बिर हूँ?
मैं कह रहा हूँ कि इनाम के पैसों की घोषणा की जा चुकी है
और मुझे शक़ है कि मैं उसके लिए योग्य हूँ चूँकि मैं ही भर्ती कर रहा हूँ।
तो, मैं तुम्हें तलाश के लिए भेज रहा हूँ और हम इनाम का पैसा घर में ही रखेंगे।
- तुम तैयार हो? - मैंने इनाम के पैसे ख़र्च करने शुरू भी कर दिए।
दरअसल, दो घोड़े थे।
तुम कह रहे हो कि बूथ के साथ कोई था?
बिल्कुल सही, सर। डेविड हेरल्ड।
जब वह शिकार करने जाता है तो मुझसे घोड़े किराए पर लेता है।
इस बार, वे लोग घोड़ों को वापस नहीं लाए।
- सर? - हाँ?
अदालत चाहती है कि जॉनसन को तुरंत कर्कवुड में शपथ दिला दी जाए।
हाँ, ठीक है। तुम्हारे आने के लिए आभारी हूँ।
मेरा बेटा तुमसे बयान ले लेगा।
ओह, पिता जी।
याद रखिएगा कि आप एलन से कब्रिस्तान में मिल रहे हैं।
उससे कहना मैंने माफ़ी माँगी है।
सर? सर।
बात ऐसी है कि जॉनसन जवाब नहीं दे रहा।
सर?
क्या? क्या बात है?
शायद मैं जानता हूँ बूथ के साथ किसने साज़िश रची थी।
किसने?
मेरी मकान मालकिन ने।
मेरी कहानी सच है।
सुर्रात का डी.सी. वाला बोर्डिंग हाउस
सफ़र करने वाले अभिनेताओं को खाना पकाने के बर्तनों की ज़रूत होती है। मैंने कुछ बर्तन बूथ को उधार दिए थे।
अधिकारी लोग?
दरवाज़ा खोलो।
मुझे नहीं पता था कि और कहाँ जाऊँ।
कोई खाली जगह नहीं है। निकल जाओ, आवारा।
मैंने अपनी टोपी गिरा दी, मैडम।
अगर मिसेज़ सुर्रात मुसीबत में हैं तो मैं बाद में आ जाऊँगा।
हम युद्ध विभाग से हैं।
तुम कौन हो?
इन्होंने मुझे गटर खोदने के लिए बुलाया था।
भगवान कसम, मैं इस आदमी को नहीं जानती। इसे पहले कभी नहीं देखा।
तुम्हारे कोट पर वह मिट्टी नहीं लगी है।
मिसेज़ सुर्रात, वहीं रुक जाइए।
प्रभु, हमारी गुहार सुनो। उनकी आत्माओं पर रहम खाओ।
उनके दिलों में अच्छाई जगाओ। हमें रास्ता दिखाओ।
प्रभु, हमारी गुहार सुनो। उनकी आत्माओं पर रहम खाओ।
- हमारे दिलों में अच्छाई जगाओ... - अब इन्हें तो देखो।
तुमने वाक़ई मिलकर गड्ढा खोदा था।
प्रभु, हमारी गुहार सुनो।
उनकी आत्माओं पर रहम खाओ।
जेम्स एम. स्टैनटन प्यारा बेटा 1861 - 1862
तुम्हारे पिता आ सकते...
तो ज़रूर आते।
वह फिर से अमेरिका को बचाने में व्यस्त हैं।
जब उनका काम पूरा हो जाएगा...
वे हमारे पास घर लौट आएँगे।
कर्कवुड होटल
उप-राष्ट्रपति जॉनसन का सामान्य सुईट
तुम्हें जागना होगा।
हाँ।
मैं जानता हूँ हर कोई मुझे शपथ दिलाना चाहता है।
बस सिवाय तुम्हारे, एडविन।
लो।
यह क्या है?
अगर तुम सोच रहे हो कि कपटवध से पहले बूथ मुझसे मिलने क्यों आया था,
तो मुझे नहीं पता।
जॉन विल्क्स बूथ अभिनेता।
वह पहले कभी तुमसे मिलने आया था?
कभी नहीं।
क्या उसे गिरफ़्तार कर लिया गया है?
हमारे पास एक संदिग्ध है।
वह यहाँ तुम्हारे इंतज़ार में ताक लगाए बैठा था।
कहता है कि वह भी साज़िश का हिस्सा था।
सोच रहा हूँ कि उसने मुझे क्यों छोड़ दिया।
मुझे नहीं पता।
तुम मुझे बताओ।
कहता है कि कुछ जाम पीने के बाद वह घबरा गया।
तो, जिस बोतल ने मुझे बदनाम किया
शायद उसी बोतल ने मेरी जान बचा ली।
तो, यह कैसे काम करेगा?
तो, मेरी प्राथमिकता अर्थव्यवस्था है, न कि नीग्रो लोगों के अधिकार।
और मैं तुम्हारे नैतिक धर्मयुद्ध के लिए
अपनी द्विदलीय लोकप्रियता को बर्बाद नहीं करूँगा।
बूथ कहाँ है?
हमें लगता है वह दक्षिण की ओर गया है।
ख़ैर, अगर वह दक्षिण की ओर गया है,
तो तुम्हारी तलाश को स्थानीय अधिकारियों के हवाले कर दो।
दक्षिण में स्थानीय अधिकारी राज्यसंघ के लोग हैं।
ख़ैर, कम से कम तुम राष्ट्रपति जैसे दिख रहे हो।
मैं एक दर्ज़ी के यहाँ प्रशिक्षु था।
किसी से कहो कि समारोह के लिए मेरे कमरे को साफ़ कर दे।
जानते हो, मुझे श्रीमान राष्ट्रपति कहने वाले तुम पहले व्यक्ति हो सकते हो।
पहले बाइबिल पर हाथ रखकर शपथ ले लो, ऐंडी।
रिचमंड पहुँचने में कितना समय लगेगा?
ज़्यादा से ज़्यादा कुछ दिन।
घोड़ों को चारे की ज़रूरत है।
शहरी घोड़े जई या फूस खाकर ज़्यादा अच्छे से दौड़ते हैं, डेवी।
हाँ, ख़ैर, मड के पास रसद की कमी है।
और वह नहीं चाहता कि सामान्य से ज़्यादा बार वह दुकान जाता हुआ दिखाई दे। समझे?
तुम्हें... ख़ैर, शायद तुम्हें शेव कर लेना चाहिए।
तुम चाहते हो मैं मूँछ कटवा लूँ? तुम्हारा दिमाग़ ख़राब हो गया है क्या?
मैं इसी से पहचाना जाता हूँ।
भागने में सफल हो जाओ तो दोबारा उगा सकते हो, जॉनी।
- क्या? तुम जेल में मूँछ रखना चाहते हो? - अगर तुमने कभी भी...
जाकर थोड़ा काम करो। मेरी नज़रों से दूर हो जाओ।
व्हिस्की और घोड़े के चारे के बिना तुम यहाँ मत लौटना। समझ गए?
सबने मेरा चेहरा देखा है और मेरी तलाश कर रहैं, डेवी, तुम्हारी नहीं।
बस...
मेरे हीरो बनो।
प्लीज़।
सेवक चाहिए
सावधान! सावधान!
अगले आदेश तक घोड़े का चारा बेचने पर प्रतिबंध है
एडविन एम. स्टैनटन - अमेरिकी युद्ध विभाग - 14 अप्रैल, 1865
कपटवध से एक साल पहले
मैं डेविड हेरल्ड को ढूँढ रहा हूँ।
मैं ही हूँ। आपकी क्या मदद कर सकता हूँ?
हमें तुम्हारे हुनर में दिलचस्पी है।
आपका क्या मतलब है?
मेरा एक दोस्त तुम्हारे साथ पढ़ा हुआ है।
हमने सुना है कि तुम मैरीलैंड के जंगलों को बहुत अच्छे से जानते हो।
हमने यह भी सुना है कि तुमने राज्यसंघ की चिकित्सीय मदद में उदारता दिखाई थी।
मुझे आपका नाम नहीं पता।
जॉन जूनियर सुर्रात।
सुर्रात्सविल वाला?
उसका नाम मेरे पिता के नाम पर पड़ा था, उनके नशे में धुत होकर मर जाने से पहले।
मेरी माँ ने उन्हें आख़िरी जाम बनाकर पिलाया था।
ख़ैर, डेविड, मैं तुम्हें एक दोस्त से मिलवाना चाहता हूँ।
ज़रूर उससे मिलना तुम्हारी क़िस्मत थी क्योंकि वह तुम्हारी दीवार पर है।
जूनियस ब्रूटस एडविन और जॉन विल्क्स बूथ
जूलियस सीज़र मार्क एंटनी के किरदार में जॉन विल्क्स बूथ
जॉन विल्क्स बूथ? वह आपका दोस्त है?
मैं चाहता हूँ वह तुम्हारा भी दोस्त बने।
मैं, ऐंड्रू जॉनसन...
संयुक्त राज्य अमेरिका के...
राष्ट्रपति के कार्यों का ईमानदारी से निर्वहन करने की शपथ लेता हूँ।
आने के लिए धन्यवाद।
और मैं, अपनी पूरी क्षमता के अनुसार...
- मैं भूला नहीं था। - संयुक्त राज्य अमेरिका के संविधान का...
- मैं समझती हूँ। - संयुक्त राज्य अमेरिका के संविधान का...
तुम हमेशा उसके जन्मदिन पर आए हो।
संरक्षण, रक्षा और बचाव करूँगा।
मुझे भी उसकी याद आती है।
संरक्षण, रक्षा और बचाव करूँगा।
- हाँ। - श्रीमान राष्ट्रपति।
बधाई हो, श्रीमान राष्ट्रपति।
अपने चेहरे का भाव ठीक करो, जान।
तुम्हें इसे एक मौक़ा देना होगा।
मैरी!
मुझे बैसाखी बनाने के लिए यह चाहिए।
क्या? नहीं, मेरे पास केवल यही है।
डॉक का कहना है कि मुझे वह जल्दी बनानी होगी। उसने यह बात स्पष्ट की थी।
ऐ!
मैरी!
मरीज़ की दाढ़ी साफ़ कर दो।
तुम्हें इस पर भरोसा है?
जब से मैरी ने घुटने चलना सीखा, तब से यह मेरे पास है।
तुम, मेरे आने से पहले चले जाना।
अह-अह। मुझे अभी तक पता नहीं कि मैं मूँछ काटना चाहता हूँ।
साली अश्वेत कुतिया!
मैं आपको परेशान नहीं करना चाहती थी, सर।
तू जानती है मैं कौन हूँ, जंगली लड़की?
अगर आप मशहूर हैं, तो मुझे नहीं पता।
मैं यहाँ से केवल एक बार दूर ग...
तू मुझे चिंता में डाल रही है।
जानती है, जब मैं चिंता में होता हूँ, तो उस चिंता को ख़त्म कर देता हूँ!
तुम दाँव लगाने के लिए चीज़ें क्यों इकट्ठी कर रही हो?
तुम्हारे पास अच्छे पत्ते नहीं हैं, मैरी।
मैं पहले ही किताब जीत चुका हूँ।
आप एक छोटे बच्चे जैसा बर्ताव करते हैं।
हेनरी! मिस्टर जी. यहाँ फ़ौजी अफ़सरों को लेकर आए हैं।
उन्होंने विल्सन, जॉन, ऐलेक्स और सैम को पकड़ लिया है।
ख़ुद को बचाओ, बिल। जाओ!
बंदूकें लाओ!
लालटेन बुझा दो और अंदर रहना।
तुम समझ गई, मैरी?
वे लोग मुझे फिर से मैरीलैंड ले जाएँगे? मुझे फिर से डॉ. मड का ग़ुलाम बनना होगा?
जाओ, लड़की। छुप जाओ!
तुम जो अंदर हो! बाहर निकलो।
पेनसिल्वेनिया एक आज़ाद राज्य
यह मैरीलैंड नहीं है।
मुझे अपनी संपत्ति वापस लेने का पूरा हक़ है।
भले ही वह मेसन-डिक्सन लाइन के उत्तर में क्यों न हो।
नीचे झुको!
मुझे दिख नहीं रहा।
मैरी! मैरी, वापस आओ!
गाड़ी में बैठो।
तुम लड़के आज़ाद ज़िंदगी का बहुत मज़ा ले चुके।
अब चलने का समय है।
इनाम के लिए शिकार करने वाले। ये लोग सैम को ले जाने की कोशिश कर रहे हैं।
वहाँ बैठ जाइए, सर।
जनाब, मैं माफ़ी माँगता हूँ
कि मेरे बेलगाम निगर यहाँ हंगामा कर रहे हैं।
हम ग़ुलामी को मिटाने के पक्ष में हैं। तुमने ग़लत कस्बे से पंगा लिया है।
मामला यहीं ख़त्म कर दो और चले जाओ।
अरे, मान भी जाओ।
फ़ौजी अफ़सर तुम्हारी उस छोटी भतीजी का इनाम वसूल रहे हैं।
बेहतर होगा कि हमारे रास्ते में न आओ। हम तुम्हें भी उठाकर ले जाएँगे।
- वह कैसी है? - वह किसी बंदोबस्त पर निर्णय नहीं ले रही हैं।
वह बोलती भी नहीं है।
लिज़ी के लिए अब 20 दर्जिन काम कर रही हैं।
शहर की हर मोहरतमा उसका कोई न कोई गाउन चाहती है।
अगर मुझे क्रिया कर्म के लिए एक नया गाउन चाहिए होगा, तो मुझे इंतज़ार करना पड़ेगा।
अब, आप जानती हैं कि आप मेरी सूची में हमेशा सबसे पहली होती हैं।
मेरे पास क्रिया कर्म के लिए नया गाउन लेने का समय नहीं है।
मैं बस वही पहन लूँगी जो मैंने...
विली के क्रिया कर्म में पहना था, अगर तुम उसे ठीक कर सको।
मैं किसी से उसे ढूँढने को कहती हूँ।
हमें उन्हें दफ़नाने की जगह चुननी होगी।
मैं आर्लिंगटन का सुझाव दे सकता हूँ?
तुम उसे ली की ज़मीन पर दफ़नाना चाहते हो?
अब वह ली की ज़मीन नहीं है।
मैं उस जगह को हमारे शहीद सैनिकों के लिए एक क़ब्रिस्तान में बदल रहा हूँ।
वह सेना का क़ब्रिस्तान है। यह सही नहीं है।
वह सेना प्रमुख थे।
यह सही नहीं है।
क्या आप जानती हैं कि उन्हें कौन सा सूट पहनाना है?
उसे ज़िंदा रहते हुए परवाह नहीं थी कि उसने क्या पहना है। तुम्हें लगता है कि अब फ़र्क पड़ेगा?
तुम युद्ध में उसके साथी थे। तुम संभालो।
तुम्हें यक़ीन है कि तुम हमें घोड़े के लिए चारा नहीं दे सकते?
नहीं, मैं नहीं दे सकता।
मेरा पड़ोसी, स्वान, हमारी तरफ़ से किराए का गाइड है।
वह तुम्हें दलदल से बचाकर रिच हिल तक ले जाएगा।
वहाँ पर, तुम डिक्सी जाने वाली दक्षिण रेखा पर
एक दोस्त से मिलोगे जो तुम्हें छुपाए रखेगा।
- रिच हिल में? - हाँ।
आपको रिचमंड जाने का ज़्यादा सुरक्षित रास्ता मालूम है?
मैरी!
वह किताब कहाँ है जो तुम हमेशा मेरी पीठ पीछे पढ़ती रहती हो?
सर?
चलो। इधर दो, लड़की।
प्लीज़, डॉ. मड, नहीं।
यहाँ लाओ।
प्लीज़, डॉ. मड। सर।
- किताब मुझे दो। - डॉ. मड, प्लीज़...
यह डिक्सी जाने वाली छुपी हुई रेखा है। इस पर जाना।
वॉशिंगटन और उसके आसपास के इलाक़े
- हाँ। - अगर तुम पकड़े जाओ, इसे निगल जाना।
हाँ।
माइलो?
डेविड हेरल्ड - जॉन विल्क्स बूथ
हमारे एजेंटों को यह मिला है।
बूथ ने वॉलस्ट्रीट के अहम लोगों के साथ चार बैठकें की थीं,
चाहता था कि वे लोग उसके साथ पिट्सबर्ग के तेल के कुएँ की खुदाई में निवेश करें।
तेल के कुएँ की खुदाई?
मैं शर्त लगा सकता हूँ कि "तेल" का मतलब है हत्या करने के बाद भाग निकलने का रास्ता।
मैं बैंक की पासबुक देख सकता हूँ जो आपको मिली थी?
ज़रूर। तुम क्या सोच रहे हो?
ख़ैर, सवाल यहा है
कि बूथ दुनिया के सबसे मशहूर अभिनेताओं में से एक है।
आपने उसके सिर पर इतना बड़ा इनाम रखा है।
तो, कमबख़्त अभी तक किसी ने उसे देखा क्यों नहीं?
और इकलौता स्पष्टीकरण यह है कि बूथ को
राज्यसंघ की गुप्त सेवा ने सुरक्षा दी हुई है।
बोलते रहो।
ख़ैर, अगर राज्यसंघ बूथ का कवच बना हुआ है,
तो क्या योजना में उनका हाथ था?
वह किससे संपर्क करता है?
बूथ स्टंट कलाकार है। उसके स्टंट का निर्माता कौन है?
राज्यसंघ? वॉल स्ट्रीट?
या, मेरी बात सुनना, जॉनसन?
बेकर।
किसे सबसे ज़्यादा फ़ायदा हुआ? जॉनसन को।
तो, तुम कह रहे हो कि जॉनसन ने बूथ से एब की हत्या करवाई
और फिर ख़ुद की हत्या की विफल कोशिश का नाटक किया?
तुम मैरी लिंकन की तरह बात कर रहे हो।
जॉनसन को ख़ारिज मत करो। हर कोई इस बारे में सोच रहा है।
- सर। - हाँ?
मुझे मैरी सुर्रात के बेटे जॉन सुर्रात जूनियर की एक फ़ाइल मिली है।
उसने क्लर्क के पद के लिए आवेदन दिया था।
- किस विभाग में? - आपके।
वह आपके क़रीब आने की कोशिश कर रहा था।
और वह रिचमंड से आने वाले तार पहुँचाने वाला एक डाकिया था।
राज्यसंघ का ख़बरी?
या एजेंट भी हो सकता है।
वह अपने पोस्ट ऑफ़िस के ज़रिए आराम से नकद और कोड भेज सकता था।
असल में, हमने उसे एक बार
बहुत सारे पैसों के साथ रोका था, लेकिन कुछ भी घातक नहीं था।
- तो, हमने उसे हिरासत में नहीं लिया? - नहीं।
मैं माफ़ी चाहता हूँ।
मुझे उसके और उसकी माँ के बीच का संबंध तुरंत समझ लेना चाहिए था।
हाँ, तुम्हें समझ लेना चाहिए था।
वह पोस्ट ऑफ़िस कहाँ था?
सुर्रात्सविल। वहाँ उस औरत का एक शराबखाना है।
घुड़सवार फ़ौज ने तलाशी ली, लेकिन उन्हें कुछ नहीं मिला।
अब, ऐसा हुआ क्या?
तुम्हारे दादा हमारे घर में ग़ुलामों को छुपाते थे।
फ़ौजी अफ़सर हमेशा हम पर छापा मारते थे और उन्हें भी कभी कुछ नहीं मिलता था।
जॉन सुर्रात जूनियर के सिर पर इनाम रख दो। बूथ के इनाम का आधा।
एकर्ट!
और वाइकमैन को ढूँढो।
वह हमें सुर्रात्सविल लेकर जाएगा।
सुर्रात का मैरीलैंड वाला बोर्डिंग हाउस
व्हो।
शुभ दोपहर, सज्जनों।
आँखें मेरी तरफ़, हाथ वहाँ जहाँ मैं देख सकूँ।
अच्छे से और धीरे से।
- सब ठीक है? - हाँ, कुछ नहीं है।
- वहाँ पीछे कोई नहीं है? - खाली है।
और यहाँ?
अब, सब शांत हो जाएँ।
वेस्टर्न यूनियन टेलीग्राफ़ कंपनी यूसीटीओ एलओएएलक्यूपीआरएक्यूसीजे
एकर्ट! वाइकमैन! एकर्ट!
हमें इसे हल करना होगा।
यह संदेश जॉन सुर्रात जूनियर को भेजें
यह क्या है?
तार है, लेकिन कोड में है।
जॉन सुर्रात जूनियर के लिए उसके प्यारे दोस्त जेफ़रसन डेविस की तरफ़ से
बैठ जाओ।
लगता है कि तुम्हारी मकान मालकिन का बेटा इसमें शामिल था।
जिस हफ़्ते कपटवध हुआ, उसे राज्यसंघ से एक संदेश मिला था।
तुमने जॉन सुर्रात को आख़िरी बार कब देखा था?
जॉन को...
वह शहर से निकल गया था 14 अप्रैल से पहले। उसने कहा वह काम ढूँढने जा रहा है।
वह इस तरह का आदमी है कि कपटवध की योजना बना पाए?
मैं यह नहीं कह सकता कि वह नहीं बना सकता।
क्या तुम ख़ुद मंत्रिमंडल को गिराने की
साज़िश में शामिल थे, वाइकमैन?
तो, मैं... नहीं।
मैं विश्वास नहीं कर सकता कि मैं ऐसे लोगों के साथ एक ही छत के नीचे रहता था
जो कपटवध की योजना बना रहे थे...
तुम जानते थे कि सुर्रात परिवार राज्यसंघ का समर्थक था।
तुम यह बात जानते थे।
जब तुम मेरे लिए काम करते हो, तो तुम जॉन के दोस्त क्यों थे, हँ?
- मैं नहीं... - सुनाई नहीं दे रहा!
जॉन और मैं युद्ध से पहले के दोस्त थे,
लेकिन हमारी हर बात पर सहमति नहीं थी।
लिंकन या ग़ुलामी को लेकर हमारे विचारों में सहमति नहीं थी।
लेकिन क्या हम सभी ने युद्ध से पहले दोस्त नहीं बनाए थे?
और तुमने कभी योजनाएँ, बातचीत नहीं सुनीं?
मैं बूथ को जॉन के दोस्त के रूप में जानता था।
फिर वे लोग डी.सी. वाले बोर्डिंग हाउस में मिलते थे।
किस बारे में मिलते थे?
मुझे नहीं पता।
तुम्हें नहीं पता?
मैं ख़ुद को इतना अहम नहीं समझता था
कि एक मशहूर अभिनेता का दोस्त बनूँ।
और उन्होंने मुझे कभी शामिल नहीं किया।
वाइकमैन, तुम वहाँ रहते थे। तुम उनके नज़दीक थे।
तुम उम्मीद करते हो कि मैं विश्वास कर लूँ तुमने कुछ नहीं देखा?
मुझे तुम पर विश्वास नहीं है। क्या तुम मुझसे झूठ बोल रहे हो?
मिसेज़ सुर्रात।
मैंने मिसेज़ सुर्रात को उन लोगों को कुछ पैकेट देते हुए देखा था।
- पैकेट? कैसे पैकेट? - उस विधवा ने कहा...
कि वे खाना पकाने के बर्तन थे, जो मुझे अब लगता है कि बंदूकें थीं।
मैंने कभी विभाग की जानकारी बाहर नहीं पहुँचाई। मेरी वफ़ादारी यूनियन के साथ है।
निकलो यहाँ से।
जाओ।
तो, मिसेज़ सुर्रात,
मिलने की जगह प्रदान करने के लिए।
आपको फाँसी हो सकती है।
बंदूकें प्रदान करने के लिए। आपको फाँसी हो सकती है।
हत्या की साज़िश को राज़ रखने के लिए। आपको फाँसी हो सकती है।
- या फिर आप... - नहीं।
आप बस मुझे बता सकती हैं कि वह कहाँ है और आप घर जा सकती हैं, मैरी।
- आप घर जा सकती हैं। - आप ऐसा नहीं कर सकते।
- आप घर जाना चाहती हैं? - मुझे देखिए।
- आप मेरे साथ ऐसा नहीं कर सकते। हाँ। - क्या आप घर जाना चाहेंगी?
प्लीज़, सर, आप मेरे साथ ऐसा नहीं कर सकते।
- शाबाश। - प्लीज़।
- तुम बूथ के साथ मंच तो कभी साझा नहीं करोगी... - प्लीज़, सर।
...लेकिन मुक़दमा दोनों पर साथ ही चलेगा। वह कहाँ है?
मुझे इसके बारे में कुछ भी नहीं पता।
तुम्हारा बेटा जॉन कहाँ है? क्या वह बूथ के साथ है?
अगर मुझे पता होता, तब भी आपको नहीं बताती।
वह मेरा बेटा है।
तो इन्हें खाना देना बंद कर दो।
- सर? - नहीं! सर!
- मैंने कहा इन्हें खाना देना बंद कर दो। - प्लीज़, भगवान।
प्लीज़! मैं घर जाना चाहती हूँ!
सज्जनों, खड़े हो जाओ।
जॉनसन को न मारने का यह मतलब नहीं कि तुम आराम कर सकते हो। उठो!
चलते रहो।
ठीक है, मिस्टर पावेल, तुम अब होश में हो?
फिर से कोशिश करते हैं। बूथ कहाँ है?
सुलझाने के नज़दीक पहुँचे?
मैं बूथ के होटल के कमरे से मिले डीकोडर का इस्तेमाल कर रहा हूँ,
लेकिन यह बेमतलब है।
यह कम से कम दो-शब्द वाला कोड सिस्टम है।
यह... मतलब, यह तीन या चार शब्द वाला भी हो सकता है।
अंदाज़ा लगाना शुरू करो। पता है, डिक्सी ज़मीन। तेल का कुआँ। राज्यसंघ के नेता।
इस योजना का पता लगाने के लिए मुझे सौ सालों तक सौ लोगों से काम करवाना पड़ेगा।
तो, सौ लोगों को ढूँढकर लाओ।
- वहाँ बाहर एक लड़का है जो आपसे बात करना चाहता है। - उसे अंदर बुला लो।
- पीनट्स, है न? - जी, सर।
तुम्हारा सिर कैसा है?
ठीक है।
तुम मुझे कुछ बताना चाहते हो?
बूथ के बारे में कुछ है जो आपको जानना चाहिए।
क्या है?
जब वह थिएटर से बाहर आया था, वह लंगड़ाकर चल रहा था।
वह घोड़े पर भी कूदकर चढ़ा था। उसे बहुत चोट लगी थी।
ऐसा लगा था जैसे शायद उसकी टांग टूट गई थी।
मतलब, वह सच में लंगड़ा रहा था।
तुम्हें यक़ीन है?
देखने पर ऐसा ही लगा था।
अगर उसकी टांग टूटी है, तो उसे डॉक्टर की ज़रूरत पड़ेगी।
तो, तुमने इतन ही किया कि टूटी टांग का इलाज किया?
मेरे मरीज़ को दाढ़ी नहीं थी।
मतलब, वह आदमी बूथ हो सकता था, लेकिन मैंने उस समय उसे पहचाना नहीं।
तुम्हें उसका नाम पता था या नहीं पता था?
उसने कहा कि वह बस यहाँ से गुज़र रहा था, तो मैंने मरीज़ की फ़ाइल नहीं बनाई।
तुम्हें कपटवध के बारे में कब पता चला?
सुबह के अख़बार से।
तुमने अख़बार तुम्हारे मरीज़ के जाने से पहले पढ़ा था या बाद में,
वही मरीज़ जो शायद बूथ था?
मैं पुष्टि नहीं कर सकता कि वह बूथ था।
और मुझे ठीक से याद नहीं कि मैंने ख़बर कब पढ़ी थी।
यह भूलने लायक़ चीज़ नहीं है।
तुम्हारे मरीज़ ने अखबार पढ़ा था क्या?
जिसकी भी पिंडली की हड्डी टूटी हो
वह अब शराब की बोतल के नाम से ज़्यादा कुछ नहीं पढ़ेगा।
अब, अगर आपको ऐतराज़ न हो, तो मुझे जुड़वाँ बच्चों की प्रसूति करवाने जाना है।
ठीक है।
मैं चाहूँगा कि आप घर के नौकरों से मेरी ग़ैर-मौजूदगी में सावल न करें।
तो फिर तुम्हें मौजूद रहना होगा।
- तुम! - हाँ, सर? मैं क्या मदद कर सकता हूँ?
वह बस मेरा खाती है।
तुम डॉ. मड के वफ़ादार हो
या तुम पर भरोसा कर सकता हूँ कि तुम पूरा सच बताओगे?
- मुझे... - मुझे नहीं पता...
मुझे नहीं पता कि यह किस बारे में है, सर,
लेकिन मेरा भाई और मैं, हम किसी मुसीबत में नहीं पड़ना चाहते, सर।
आपको इनसे जो पूछना है पूछ लीजिए।
वह लड़का इस लड़की जितना समझदार नहीं है।
क्या तुम्हें पता था कि डॉ. मड ने जॉन विल्क्स बूथ नाम के मरीज़ का इलाज किया?
मुझे मरीज़ का नाम नहीं बताया गया था।
क्या तुम्हें पता था कि डॉ. मड के मरीज़ जॉन विल्क्स बूथ ने राष्ट्रपति की हत्या की है?
आपके बताने से पहले तक मुझे नहीं पता था।
तुम जानती हो कि बूथ कहाँ गया?
ऐसा नहीं है कि हम उसे चिट्ठी भेजने की उम्मीद में थे, तो...
बेशक़।
- यह भयानक ख़बर है। भयानक। - हाँ।
हाँ। ख़ैर, धन्यवाद।
अगर आपके घोड़ों को पानी पिलाने की ज़रूरत हो तो आप पिला सकते हैं।
बहुत उदार हो।
ठीक है, अब। वापस काम पर लगो। अभी तक ईस्टर नहीं आया है।
अंकल हेनरी?
नहीं!
यह रास्ता रिच हिल को जाता है या नहीं?
मुझे पक्का नहीं पता।
सर, ज़रा यह देखिए।
- यह क्या है? - यह दूसरे उद्घाटन समारोह से है।
- ठीक है। - और मुझे लगता है कि यह बूथ है।
वह वहाँ पर था।
"अश्वेत ग़ुलाम पूरी आबादी का आठवाँ हिस्सा थे...
कपटवध से छह हफ़्ते पहले
...जो यूनियन में सामान्य तौर पर फैले हुए नहीं थे, बल्कि इसके दक्षिणी भाग तक सीमित थे।"
यह कैसा रहेगा?
"फिर भी, यदि परमेश्वर चाहता है कि यह तब तक जारी रहे जब तक कि ग़ुलामों के
250 वर्षों के अथक परिश्रम द्वारा इकट्ठी की गई सारी संपत्ति डूब न जाए,
और जब तक चाबुक से बहाए गए ख़ून की हर बूंद का भुगतान
तलवार से बहाई गई दूसरी बूंद से न किया जाए, जैसा कि 3,000 साल पहले कहा गया था,
तो अभी भी यह कहा जाना चाहिए,
'प्रभु के न्याय पूरी तरह से सच्चे और धार्मिक हैं।'"
क्या यह ज़्यादा कट्टरपंथी है?
नहीं। नहीं, यह इस लड़ाई का सच है।
एब, आपको इससे ज़्यादा प्यार पहले कभी नहीं किया गया है।
अगर आपके पास अभी सच बोलने की ताक़त नहीं है, तो...
कभी किसी के पास नहीं होगी।
हाँ।
इसी कारण से, मैंने सोचा कि मुझे यह भी शामिल करना चाहिए,
उस स्थिति में कि कोई हमारे प्रण पर सवाल उठाए...
"इन ग़ुलामों ने एक अजीब और शक्तिशाली मकसद को जन्म दिया।
सभी जानते थे कि यह मकसद किसी तरह से युद्ध का कारण था।"
पिता जी, मेरा वह मतलब नहीं... यह आपकी ग़लती नहीं है।
हाँ।
कोई बात नहीं।
द व्हाइट हाउस
मड नाम के मैरीलैंड के एक डॉक्टर ने बूथ की टूटी टांग का इलाज किया था।
क्या उसे हिरासत में ले लिया गया है?
वह आज सुबह निकल गया।
क्या उसके साथ कोई और आदमी था?
मुझे नहीं पता।
- एडविन। - एलिज़ाबेथ।
मौजूदा राष्ट्रपति का परिवार कहाँ जाएगा?
शिकागो।
अच्छा।
लेकिन साफ़ कहूँ तो, मिसेज़ लिंकन इतना ख़र्चा कर चुकी हैं कि परिवार कर्ज़ में डूबा है।
- क्या एब को मालूम था? - नहीं, और भगवान का शुक्र है उन्हें कभी पता नहीं चलेगा।
मेरे कुछ गाउन बेच सकती हूँ, मेरे ज़ेवर, लेकिन...
नहीं, मैं समझता हूँ। वह ज़िद्दी, खरा बोलने वाली, खर्चीली औरत हैं।
वही गुण जो किसी सीनेटर में होते हैं।
हाँ।
और अगर औरतों को अवसर मिलता, तो शायद वह बन भी सकती थीं।
शायद।
मुझे डर है कि मिस्टर लिंकन के बिना, उनकी वित्तीय स्थिति गंभीर है।
क्या कांग्रेस एक विधवा फंड पारित करवा सकती है?
नहीं। कांग्रेस का सेशन नहीं चल रहा, तो...
मैं देखता हूँ मैं क्या कर सकता हूँ।
धन्यवाद।
- आप ठीक हैं? - मैंने उसे लगभग पकड़ ही लिया है।
युद्ध सचिव एडविन स्टैनटन का घर
तुमने वह आवाज़ सुनी?
शायद कोई जानवर होगा।
बधाई हो, श्रीमान राष्ट्रपति। जॉर्जिया को आपके साथ काम करने का इंतज़ार रहेगा।
यूनियन में फिर से स्वागत है।
क्या हमारे पास कोई विकल्प था?
धन्यवाद।
कोई भी राष्ट्रपति पद को वैसे नहीं पाना चाहेगा जैसे मुझे मिला।
इसलिए, यह मेरी पदोन्नति के बारे में नहीं, बल्कि हमारी बहाली के बारे में है।
एकता के नाम, मेरे दोस्तों।
संयुक्त राज्यों के नाम।
क़ायर को गुमनामी के अंधेरे में खो जाने दो।
आपने वह बात दिल से तो नहीं कही न, श्रीमान राष्ट्रपति?
यहाँ मौजूद समझदार लोग हमारे भविष्य की समृद्धि के लिए
हमारी योजनाओं के साथ आगे बढ़ना चाहते हैं।
ख़ैर, अगर एक राष्ट्रपति की हत्या करने को
हम हद पार करना नहीं मानते हैं,
तो यह मानना सही होगा कि हम किसी भी हद को पार कर सकते हैं।
हमारे नए राष्ट्रपति ऐंड्रू जॉनसन के नाम।
- हिप, हिप! - हुर्रे!
बूथ की मेरी तलाश को चुनौती देने से पहले सोच लेना,
जब तक कि तुम नहीं चाहते पूरा देश यह पूछने लगे कि एब की मौत से सबसे ज़्यादा फ़ायदा किसे हुआ।
- पिता जी, क्या मैं आपसे बात कर सकता हूँ? - हाँ।
हाँ।
एलन, वह डरी हुई है।
सुरक्षाकर्मियों को एक आदमी के जूतों के निशान और मिट्टी के निशान पीछे वाले आंगन तक जाते हुए मिले हैं।
एडी? जब उसने हमारे विभाग में घुसपैठ का आवेदन दिया था,
तो क्या सुर्रात का डाक आवेदन उस फ़ाइल में था?
- हाँ। क्यों? - जूते का माप।
मेरे पास तुम्हारे लिए एक काम है।
अगर तुम अपने संपादक से अनुमति ले पाओ।
मैं जितने ज़्यादा काम करूँगा, मैं उनमें उतना ही बेहतर होता जाऊँगा।
ख़ैर, हम दोनों एक जैसा सोचते हैं।
यह जानकारी लाने के बारे में है या ख़बर फैलाने के बारे में?
मुझे मॉन्ट्रियल में तुरंत ही एक अंदर का आदमी चाहिए।
आपको क्या जानना है?
मॉन्ट्रियल का गुप्त राज्यसंघ समुदाय कपटवध के बारे में,
अमेरिका के खिलाफ़ योजनाओं को पैसा देने के बारे में जो भी जानता हो।
ख़ैर, मैंने बूथ और सुर्रात दोनों को वहाँ देखा है।
तो, अपने "दोस्तों" से पूछो अगर उन्होंने देखा है कि वे दोनों कहाँ गए हैं।
यह अग्रिम राशि है। और अगर वे लोग तुम्हें पकड़ लें, तो तुम पत्रकार हो।
तुम अमेरिकी युद्ध विभाग में काम नहीं करते हो।
जब मुझे कुछ पता चलेगा, आपको पता चल जाएगा।
ख़ैर, अपनी फ़्रेंच बेहतर कर लो
और देखो अगर तुम मुझे कुछ जानकारी लाकर दे सको
कि सुर्रात और बूथ की मदद कौन कर रहा है।
उससे भी बेहतर होगा...
उन दोनों को ही ढूँढ लो।
तुम अब भी बहुत आकर्षक हो।
जॉन, तुम्हें देखकर अच्छा लगा।
आज रात हम तुम्हारे लिए क्या कर सकते हैं?
ख़ैर, काश तुम इसे मुझे बेच देते, लेकिन लिंकन ने वह सब बिगाड़ दिया।
कोई लक्षण?
बस हमेशा वाले, डॉक।
मैरी, जाकर ऊपर वाला कमरा ठीक कर दो, हाँ?
तुम यक़ीन नहीं करोगे मैंने किसका इलाज किया।
- ईस्टर वाले खरगोश का। - नहीं, उससे भी बड़ा।
- हमारा पारस्परिक दोस्त। - वह यहाँ आया था?
वह आया था। ख़ैर, यीशु नहीं।
क्या तुम्हें पता था कि योजना बदल गई है?
क्या तुम्हें पता था?
पहले तुम जवाब दो।
मुझे पता है कि मुझे क्या पता होना चाहिए और मैं उससे ज़्यादा सवाल नहीं करता हूँ।
मेरा सुझाव है कि तुम भी वही करो।
जेडब्ल्यूबी
तुम्हें कोई भोजन सामग्री चाहिए?
एक या दो दिन की मिल जाए तो अच्छा होगा।
मैरी, सुबह सबसे पहले बाज़ार जाना
और जॉन के लिए अच्छी भोजन सामग्री लेकर आना।
मैंने सुना है कि वे लोग मुझे ढूँढ रहे हैं।
मैंने सुना है कि युद्ध विभाग के पास कोई सबूत नहीं है।
तुम्हारी मेहमाननवाज़ी हमेशा सराही जाएगी, डॉक।
विदेश मंत्री विलियम सीवर्ड का घर
मैं जानता हूँ कि तुम उसके कितने क़रीब थे...
और जब वह मुझसे मिलने नहीं आया...
तब ही मुझे पता चल गया था कि क्या हुआ है।
मैंने सोचा था कि मैं हर पहलू के बारे में सोच चुका था।
लेकिन आप सही थे। वे चरमपंथी हैं।
संभलकर रहना, एडविन।
आपको लगता है वे फिर से मुझ पर हमला करेंगे?
वे करेंगे।
तो उन्हें करने दीजिए।
सुप्रभात, पिता जी। मेरे पास एक विचार है।
लिंकन के मृत शरीर को दफ़नाने के बजाय, अगर हम एक चुनावी दौरा पेश करें तो?
कैसे?
हम उनकी लाश को ट्रेन से ले जाएँगे, कई शहरों में दिखाएँगे,
ताकि अमेरिकी लोग ठीक से उनका शोक मना सकें।
जितने ज़्यादा अमेरिकी लिंकन के गुज़र जाने को क़रीब से देखेंगे,
एब की योजनाओं को आगे बढ़ाने के लिए आपको उतना ही ज़्यादा समर्थन मिलेगा।
यह अच्छा है।
उन्हें कहाँ दफ़नाया जाना चाहिए? यहाँ राजधानी में?
नहीं, मैरी लिंकन इसकी इजाज़त नहीं देगी।
चलो, उन्हें घर लेकर चलें।
आख़िरी स्टॉप, स्प्रिंगफ़ील्ड, इलिनॉय।
वह काफ़ी अच्छा लगेगा।
यह अच्छा है, एडी। यह अच्छा है।
- मैं बंदोबस्त करना शुरू करता हूँ... - नहीं, मैं करूँगा।
इससे एब ख़बरों में रहेंगे।
और रीकंस्ट्रक्शन की नाज़ुक स्थिति को देखते हुए, मैं चाहता हूँ कि लिंकन बूथ को फीका कर दें।
इनाम 30,000 डॉलर जॉन विल्क्स बूथ!
ख़तरनाक नहीं लगता।
व्हो!
ऐ! हिम्मत भी मत करना।
तुम अंदर जाओ। अपने मालिक को बुलाकर लाओ।
तुम मालिक को ही देख रहे हो।
हाँ, यह मेरी संपत्ति है, तो तुम लोग अपना मुँह बंद कर सकते हो।
मैं आज़ाद पैदा हुआ था।
हम रिच हिल ढूँढ रहे हैं।
दो डॉलर तुम्हें रास्ता दिखाने के।
दो डॉलर में, तुम हमें वहाँ ले जाओगे।
उसके पाँच डॉलर लगेंगे।
या फिर मैं तुम्हें सड़क का रास्ता दिखा सकता हूँ,
पर अब उसके तीन डॉलर होंगे क्योंकि तुमने दो वाला प्रस्ताव नहीं माना।
अगर इसने हमें रास्ता नहीं दिखाया तो?
नहीं, रहने दो।
हम रिच हिल जाने का रास्ता ख़ुद ढूँढ लेंगे।
ऐ, रुको। देखो, मड के नक्शे में यह इलाका उतने अच्छे से नहीं दिख रहा है।
तुम लोगों को गाइड चाहिए या नहीं? थोड़ी देर बाद तुम लोगों को गर का किराया देना पड़ जाएगा।
क्या तुम पर विश्वास करके यह दे सकता हूँ? मैरी के लिए यात्रा वेतन।
इसे अपने पास रखना।
मैं उम्मीद कर रहा हूँ कि वह ध्यान भटकाने के लिए इसे महंगी चीज़ों पर खर्च नहीं करेगी।
आप बहुत उदार हैं। धन्यवाद।
एलिज़ाबेथ।
हम पीछे नहीं जा सकते।
मुझे अपनी आज़ादी खरीदने में 29 साल लग गए। मैं फिर से किसी की ग़ुलाम नहीं बनूँगी।
नहीं।
ध्यान रखना, एडविन। वह यही चाहते।
मैरी, उस रात मैंने अपनी आवाज़ ऊँची की थी, मैं...
हम दोनों उससे प्यार करते थे।
उस आदमी को ढूँढो जिसने मेरे पति को मार डाला।
रॉबर्ट।
घर सुरक्षित लौटना।
सुनो, हम वहाँ से नहीं जा सकते।
उस तरफ़ जाओगे तो दलदल है।
दूसरी तरफ़, यूनियन के सैनिकों की छावनी है।
मैं तुम्हें बता रहा हूँ कि रिच हिल जाने का यही इकलौता रास्ता है।
अब, मुझे अपनी बंदूकें दे दो।
अब तुम्हें हमारी बंदूकें चाहिए?
ताकि तुम कोई चालाकी न कर सको।
यह उपासना का अंत है।
जब तक लोग उपासना कर रहे हैं, उतनी देर में हमें भागकर निकलना होगा।
- तुम तैयार हो? - जानते हो, हम मूर्ख नहीं हैं।
मैं भी नहीं हूँ।
मैं बंदूक लिए बिना रास्ता नहीं दिखाऊँगा।
समय बर्बाद कर दिया।
रुको।
यह निगर शायद हमें मुक्ति दिला सकता है।
उप-शीर्षक अनुवादक: प्रसून